CELEX: 62013CN0041
Language: lv
Date: 2013-01-25 00:00:00
Title: Lieta C-41/13: Lūgums sniegt prejudiciālu nolēmumu, ko 2013. gada 25. janvārī iesniedza Gerechtshof Amsterdam (Nīderlande) — Inspecteur van de Belastingdienst Holland-Noord, kantoor Zaandam/MSA International Holdings BV, MSA Nederland BV

27.4.2013   
            
            
               LV
            
            
               Eiropas Savienības Oficiālais Vēstnesis
            
            
               C 123/9
            
         Lūgums sniegt prejudiciālu nolēmumu, ko 2013. gada 25. janvārī iesniedza Gerechtshof Amsterdam (Nīderlande) — Inspecteur van de Belastingdienst Holland-Noord, kantoor Zaandam/MSA International Holdings BV, MSA Nederland BV
   
   (Lieta C-41/13)
   2013/C 123/13
   Tiesvedības valoda — holandiešu
   
      Iesniedzējtiesa
   
   
      Gerechtshof Amsterdam
   
   
      Lietas dalībnieki pamata procesā
   
   
      Prasītājs: Inspecteur van de Belastingdienst Holland-Noord/kantoor Zaandam
   
   
      Atbildētāji: MSA International Holdings BV, MSA Nederland BV
   
   
      Prejudiciālie jautājumi
   
   
               1)
            
            
               Vai ieinteresētajām personām izteikts atteikums piemērot Nīderlandē reģistrēta meitassabiedrības apakšuzņēmuma/ieinteresētās personas [MSA Nederland] saimnieciskajai darbībai un aktīviem Nīderlandes regulējumu par vienību aplikšanas ar nodokļiem vajadzībām ir uzskatāms par brīvības veikt uzņēmējdarbību ierobežojumu EKL 43. panta, skatot to kopsakarā ar 48. pantu, izpratnē?
               Vai šajā kontekstā, ņemot vērā Nīderlandes regulējuma par vienību aplikšanas ar nodokli vajadzībām mērķi [..], meitassabiedrības apakšuzņēmuma/ieinteresētās personas [MSA Nederland] stāvoklis ir objektīvi salīdzināms [..] ar i) Nīderlandē reģistrētas sabiedrības stāvokli, kura ir Nīderlandē reģistrētas kontrolakciju starpnieksabiedrības meitassabiedrība, kura ir nolēmusi neveidot vienu vienību aplikšanas ar nodokļiem vajadzībām ar tās Nīderlandē reģistrēto mātessabiedrību, un tādējādi meitassabiedrības apakšuzņēmumam un ieinteresētajai personai [MSA Nederland] nav tiesību uz regulējuma par vienību aplikšanu ar nodokļiem piemērošanu un tās nevar izveidot — tikai — ar (vec)mātessabiedrību vienību aplikšanas ar nodokļiem vajadzībām, vai arī ar ii) Nīderlandē reģistrēta meitassabiedrības apakšuzņēmuma stāvokli, kurš ir nolēmis kopā ar savu Nīderlandē reģistrēto mātessabiedrību/starpnieksabiedrību izveidot vienību aplikšanas ar nodokļiem vajadzībām kopā ar [to] Nīderlandē reģistrēto (vec)mātessabiedrību un tādēļ — atšķirībā no ieinteresētās personas [MSA Nederland] — to saimnieciskā darbība un aktīvi ir fiskāli konsolidēti?
            
         
               2)
            
            
               Vai, atbildot uz 1. prejudiciālā jautājuma pirmo teikumu, ir nozīme tam, ka attiecīgā ārvalstu kontrolakciju starpnieksabiedrība, kura Nīderlandē darbojas ar pastāvīga uzņēmuma, nevis meitassabiedrības starpniecību, saistībā ar Nīderlandē esošā pastāvīgā uzņēmuma saimniecisko darbību un aktīviem ir varējusi izvēlēties kopā ar Nīderlandē reģistrēto mātessabiedrību izveidot vienību aplikšanas ar nodokļiem vajadzībām?
            
         
               3)
            
            
               Ja un ciktāl atbilde uz 1. prejudiciālā jautājuma pirmo teikumu ir apstiprinoša, vai šāds ierobežojums ir pamatojamas ar primāriem vispārējo interešu apsvērumiem, jo īpaši ar nepieciešamību saglabāt saskaņotu nodokļu sistēmu, tostarp, lai novērstu vienpusēju un divpusēju zaudējumu divkāršu izmantošanu [..]?
            
         
               4)
            
            
               Ja un ciktāl atbilde uz 3. prejudiciālo jautājumu ir apstiprinoša, vai šāda veida ierobežojums ir uzskatāms par samērīgu [..]?